Cornelia Funke

Cornelia Funke (sündinud 10. detsembril 1958 Dorstenis) on saksa laste- ja noortekirjanik, kelle ulmeromaane on tõlgitud 37 keelde. Praegu elab ta USA California osariigis Beverly Hillsis. Funke sündis Nordrhein-Westfaleni liidumaal Dorsteni väikelinnas. Pärast gümnaasiumi lõpetamist kolis ta Hamburgi ning õppis sealses ülikoolis pedagoogikat. Seejärel töötas kolm aastat ühes mängulinnakus puudust kannatavate laste kasvatajana ning õppis selle kõrvalt raamatuillustraatoriks . "Ilma nende lasteta ei oleks ma kunagi "Varaste Isandat" kirjutanud," ütleb Funke ise, meenutades oma kasvatajatööd probleemsetest peredest lastega . Lasteraamatute illustreerimise töö viis ta lõpuks kirjutamise juurde. Paljud tema edaspidised raamatud on tema enda illustreeritud. 2005. aastal kolis Funke koos abikaasa Rolfi ning poja ja tütrega USA-sse Los Angelesse ning lesestus aasta hiljem. Funke abikaasa oli elukutselt raamatutrükkal ning jättis naise toetamise eesmärgil pooleli oma arhitektikarjääri. Veebruarist 2010 on Funke surijatele lastele mõeldud Betheli lastehaigla ametlik ristiema. Alates 2021. aastast elab Funke Itaalias. Lapsena loetud "Sõrmuste isand", "Aarete saar", "Tom Sawyer" jt raamatud viisid tulevase kirjaniku selleni, et ta jutustas vahetpidamata lugusid, ehkki ei püüdnud ise midagi kirjutada ega isegi päevikut pidada . Funke esimene raamatusari "Wilde Hühner" ('Metskanad', 1993–2004) oli inspireeritud lugudest, mis meeldisid lastele, kellega kirjanik kasvatajatöös kokku puutus, ja mis ergutasid nende kujutlusvõimet . Rahvusvaheline läbimurre kirjanikuna tuli aastal 2002, kui USAs tuli inglise keelde tõlgituna välja tema kaks aastat varem Saksamaal ilmunud "Herr der Diebe" ("Varaste Isand") ja püsis mitmeid kuid müügiedetabelite tipus. Kokku on seda raamatut tõlgitud 23 keelde. Raamatus kirjeldas ta Veneetsia võlu ja seda, kui palju lapsed hoolivad üksteisest ka siis, kui nad on omapead jäetud . Romaan "Tintenherz" ("Tindisüda") ilmus 2003. aastal juba korraga Saksamaal, USAs, Suurbritannias, Kanadas ja Austraalias. "Tindimaailma" triloogia raamatud "Tintenherz" ("Tindisüda"), "Tintenblut" ('Tindiveri') ja "Tintentod" ('tindisurm') muutusid tõeliselt tuntuks alles 2007. aastal pärast triloogia viimase osa ilmumist. "On olemas inimesi, kes armastavad raamatuid, kes jumaldavad lehtede krabinat ja trükikirja ja ma tahtsin sellest kirjutada. Himust trükimaailma järele. Ma arvan, et "Tindisüda" räägib just sellest kõigest. Sellest võlust, mida raamatud kiirgavad," ütleb autor. 2010. aastal ilmus "Peeglimaailma" triloogia esimene romaan "Reckless. Steinernes Fleisch" ('Reckless. Kivist liha') korraga Saksamaal, USAs, Suurbritannias, Venemaal, Mehhikos, Hispaanias, Prantsusmaal ja Norras. Sellele järgnesid 2012 "Reckless. Lebendige Schatten" ('Reckless. Elav vari') ja 2015 "Reckless. Goldene Garn" ('Reckless. Kuldne lõng'). Paljudest Funke raamatutest on tehtud autori enda sisseloetud kuulderaamatud. Mõned Funke romaanid on tõlgitud 37 keelde. 2005. aastal valis ajakiri Time Cornelia Funke maailma saja mõjukaima inimese hulka. 2001 Zürichi lasteraamatuauhind (La vache qui lit) "Herr der Diebe" eest 2003 rahvusvaheline raamatuauhind Corine "Herr der Diebe" eest 2004 noorte lugejate auhind "Tintenherzi" eest 2004 Saksa kirjanike liidu auhind kõigi teoste eest 2009 Jacob Grimmi auhind "Gespensterjäger auf eisiger Spur" ('kummitusejahtijad jäisel rajal') 1994 "Gespensterjäger im Feuerspuk" ('kummitusejahtijad tulekäras') 1994 "Gespensterjäger in der Gruselburg" ('kummitusejahtijad Hirmulinnas') 1995 "Gespensterjäger in grosser Gefahr" ('kummitusejahtijad suures ohus') 2001 "Die Wilden Hühner" ('metskanad'), 1993 "Die Wilden Hühner auf der Klassenfahrt" ('metskanad klassiekskursioonil') 1996 "Die Wilden Hühner, Fuchsalarm" ('metskanad, rebaseoht') 1998 "Die Wilden Hühner und das Glück der Erde" ('metskanad ja maa õnn'), 2000 "Die Wilden Hühner und die Liebe" ('metskanad ja armastus') 2003 "Tindimaailma" tetraloogia "Tintenherz" ("Tindisüda") 2003, e.k. 2015 "Tintenblut" ("Tindiveri") 2005, e.k. 2021 "Tintentod" ('Tindisurm') 2007 "Die Farbe der Rache" ('kättemaksu värv') 2023 "Peeglimaailma" triloogia "Reckless. Steinernes Fleisch" ('Reckless. Kivist liha') 2010 "Reckless. Lebendige Schatten" ('Reckless. Elavad varjud') 2012 "Reckless. Das goldene Garn" ('Reckless. Kuldne lõng') 2015 "Hinter verzauberten Fenstern" ("Võluakende taga"), 1989, e.k. 2005 "Der Mondscheindrache" ('kuupaistedraakon'), 1996 "Drachenreiter" ('draakoniratsanikud'), 1997 "Strandgeschichten" ('rannajutud'), 1999 "Herr der Diebe" ("Varaste Isand"), 2000, e.k. 2006 "Die Glücksfee" ('õnnehaldjas'), 2003 "Wo das Glück wächst" ('kus kasvab õnn'), 2008 "Der Bücherfresser" ('raamatukoi'), 2011 "Herr der Diebe" 2005 "Die Wilden Hühner" 2006 "Tintenherz" 2008 "Gespensterjäger auf eisiger Spur" 2015 "Võluakende taga", tõlkinud Toomas Toomra, Tiritamm, Tallinn 2005 "Varaste Isand", tõlkinud Eve Sooneste ja Toomas Toomra, Tiritamm, Tallinn 2006 "Tindisüda", tõlkinud Toomas Toomra, Tiritamm, Tallinn 2015 "Tindiveri", tõlkinud Eve Sooneste, Tiritamm, Tallinn 2021 Cornelia Funke biography, Scholastic.com Frankfurter Allgemeine Zeitung Bookbrowse "Pocantico". Originaali arhiivikoopia seisuga 12. märts 2016. Vaadatud 19. märtsil 2016. Notable Biographies Cornelia Funke ametlik koduleht Intervjuu, Writer Unboxed, 10. november 2006 (inglise keeles)